Správa zo zahraničnej pracovnej cesty
1.  Účastník ZPC:
Prof. Ing. Tatiana Kováčiková, PhD.
Výskumný pracovník, ERA Chair projekt ERAdiate, Vedecký park Žilinskej univerzity v Žiline
Jazyky: anglický, francúzsky, ruský

2.  Zahraničná pracovná cesta:
Belgicko, Brusel, 12- 13.12.2016
12.12. 2016, prípravné stretnutie národných delegátov, Stále zastupiteľstvo Portugalska pri EÚ, Avenue Cortenbergh 12, Brussels 
13.12.2016, 14. pracovné zasadnutie Programového výboru pre inteligentnú, zelenú a integrovanú dopravu, EK DG R&I, Centre de Conférences Albert Borschette, 36 rue Froissart, Brussels 
spôsob jej financovania: MŠVVaŠ SR
3.  Rámcový program pobytu:
11.12.2016 Rudesheim, Nemecko, 13.06 – Kolin, Nemecko 15.42 – Brusel 17:35
12.12. 2016, 13:00 – 17:30, prípravné stretnutie národných delegátov, Stále zastupiteľstvo Portugalska pri EÚ, Avenue Cortenbergh 12, Brussels 
13.12.2016, 10:00 – 16:30, 14. pracovné zasadnutie Programového výboru pre inteligentnú, zelenú a integrovanú dopravu, EK DG R&I, Centre de Conférences Albert Borschette, 36 rue Froissart, Brussels 
13.12.2016 Brusel 19:10 - Viedeń Schwechat – 21:00 – Žilina 23:30

4.  Stručný priebeh rokovaní, resp.  študijného pobytu:

Dňa 12.12. 2016 som sa zúčastnila prípravného stretnutia národných delegátov. Hosťujúcou organizáciou bolo Stále zastupiteľstvo Portugalska pri EÚ v Bruseli. V rámci stretnutia sa diskutovali nasledovné oblasti:
 	
-	Privítanie portugalského stáleho zastupiteľstva, ktoré hosťovalo prípravné stretnutie 
-	Prezentácia portugalskej delegácie
o	Priority portugalskej vlády v oblasti dopravy
•	Decentralizácia manažmentu dopravných systémov
•	Dekarbonizácia mobilitných systémov
•	Stimulácia inovácií pre urban mobility a tvorba právneho rámca pre nové business modely
•	Tvorba právneho rámca pre autonómne riadenie a vozidlá 
o	Najväčšie projekty v rámci H2020: 
•	CIVITAS projekt DESTINATIONS
•	JAM (IoT riešenia pre redukciu prevádzkových nákladov)
o	Iné projekty: 
•	anda – národný projekt pre „ex-post billing approach“ v meste Porto (používateľ dostane faktúru za služby mobility na konci určitého obdobia)
•	ETNA 2020: sieť H2020 NCPs pre H2020 SC 4 (Strategic Challenge) – Smart, Integrated and Intelligent Transport

-	Záverečná diskusia o “Key Question Paper” pripravený národnými delegátmi
Dokument, ktorý sa zameriava na kľúčové oblasti, ktoré by sa mali riešiť v oblasti dopravy v rámci posledných troch rokoch H2020, a ktroý pripravili delegácie členských  štátov, bol zaslaný EK. 

-	Prezentácia Andrea Ricciho, vedúceho poradnej skupiny expertov (TAG) o budúcom návrhu WP2018-2020 (ukončené v máji 2016) a FP9.
TAG definoval 16 priorít pre WP 2018-20120. TAG sa teraz venuje dvom prioritám: 
o	medinárodná spolupráca (v oblasti autonómnych vozidiel, letectva, čistej mestskej dopravy, globálnych zásobovacích reťazcov), a 
o	socio-ekonomický výskum (hlavné výzvy: etika, neočakávané následky nových business modelov, ako napr. Uber, technológie, ktoré predbiehajú potreby, budúcnosť globálneho obchodu, mobilita vo vidieckych oblastiach, vplyv pokročilých technológií , ako umelá inteligencia, na spoločnosť, mobility a služby, zmeny riadené používateľom namiesto zmien prijímaných používateľom, predpovedanie zmien správania).
Príprava FP9 sa opiera o niekoľko aktivít: Mid-term review H2020 (jar 2017), Foresight štúdia s názvom BOHEMIA, ktorá sa opiera o dva základné scenáre: Perserverance scenár/scenár s pretrvávajúcou situáciou, Change scenár. 

-	Proces prípravy WP 2018-2020 a spätná väzba zo strany EK
-	Dôležité body agendy 14. pracovného zasadnutia národných delegátov
-	Iné: 
o	Ďalšie prípravné stretnutia: Budúce stretnutie sa uskutoční pred 15. pracovným zasadnutím, t.j. 23. januára 2017. Delegáti boli vyzvaní preskúmať možnosť organizovania zasadnutí na pôde ich stálych zastupiteľstiev. Na základe diskusie so SLORD bola ponúknutá možnosť organizovať jedno z budúcich prípravných  stretnutí v priestoroch SLORD v Bruseli.
Dňa 13.12. 2016 som sa zúčastnila 14. pracovného zasadnutia Programového výboru pre inteligentnú, zelenú a integrovanú dopravu. Zasadnutie viedla Clara de la Torre, Directorate H – Transport, riaditeľka. Prerokované boli nasledovné body:
-	Informácia predsedníctva zasadnutia:
o	Komunikácia Energetická Únia: urýchlenie inovácií v oblasti čistej energie 
•	Balík „Clean Energy for All Europeans“ 
•	bol publikovaný 30.11.2016 a obsahuje kľúčové aktivity pre budúce politiky v oblasti vedy a výskumu
•	4 kľúčové oblasti (dve z nich sa týkajú dopravy), a to elektromobilita a integrované dopravné systémy 
•	Veda a inovácie spolu so STRIA (Strategic Transport Research & Innovation Agenda) hrajú dôležitú úlohu pri transformácií dopravy: http://ec.europa.eu/programmes/horizon2020/en/news/towards-strategic-transport-research-innovation-agenda-stria
o	 JTI (Join Technology Initiatives) - Interim evaluácia JTIs v oblasti dopravy (CS2, SESAR, S2R). Evaluácia je založená na 5 základných kritériách: efektívnosť, efektivita, relevancia, koherencia a EÚ – pridaná hodnota.
•	Clean Sky 2 (CS2): evaluácia 5 expertami, finálna správa bude publikovaná v máji 2017 a bude integrovať rôzne inštrumenty, ako vyhľadávanie dát, rozhovory, dotazníky, a pod. 
•	Shift2Rail and SESAR JUs (Joint Undertakings): finálne správy budú publikované v priebehu 2017
-	Informácia workshope, ktorý bude 16.12. 2016 v Bruseli, kde bolo pozvaných 10 najpokročilejších európskych krajín v oblasti testovania prepojených vozidiel a autonómneho riadenia a vozidiel
 
-	Transport WP 2018-2020 Smart, Green and Integrated Transport: súčasný stav
Do súčasnej verzie boli implementované pripomienky členských štátov. Táto bola zaslaná späť členským štátom na ďalšie pripomienkovanie. Plánovaný kalendár je:
Diskusia v rámci Programového výboru Doprava: január – jún 2017
Pripomienky zo strany Programového výboru Doprava: september 2017
Odsúhlasenie a prijatie WP 2018 – 2020: Q4 2017 

Na základe analýzy vstupov boli definované 4 prioritné oblasti, ktoré budú predstavovať základ pre Strategický dokument pre programovacie obdobie 2018 - 2020:
o	Smerom k nízko uhlíkovej a klimaticky rezistentnej budúcnosti
o	Digitalizácia a transformácia európskeho priemyslu a služieb
o	Prepojenie ekonomickej a environmentálnej zainteresovanosti pre udržateľnú ekonomiku
o	Posilňovanie efektívnosti bezpečnej Únie
Predpokladajú sa tri výzvy:
o	Mobilita pre rast (Mobility for Growth)
o	Automatizácia (Automation)
o	Zelené vozidlá (Green vehicles).

-	Informácia o COSTe: prezentovaná riaditeľom Dr. Ronaldom De Bruinom a vedeckým pracovníkom Dr. Mickaelom Perom

-	Clean Sky 2: je Joint Technology Initiative (JTI), verejno-súkromné partnerstvo priemyselných podnikov, univerzít, verejných laboratórií, inovatívnych MSP a EK

o	Cieľom je:
•	Vývoj novej generácie environmentálne priateľských technológií pre novú generáciu letectva
•	 Urýchlenie vývoja demonštrátorov technológií 
•	 Zvýšenie konkurencieschopnosti európskeho letectva
•	 Zvýšenie trhu práce a príležitostí
o	Špecifické ciele:
•	zvýšenie efektívnosti paliva pre lietadlá a reduckia emisií CO2 o 20 až 30%
•	zníženie emisií NOx a hluku o 20 až 30% v porovnaní so súčasnými lietadlami
o	Rozpočet: €4 bil. EÚ príspevok predstavuje  €1.8 bil. z H2020, priemyselní partneri prispievajú rozpočtom €2.2 bil., z ktorého €1 bil. je z iných aktivít, ktoré nie sú súčasťou pracovného plánu JTI, ale prispievajú k naplneniu jej cieľov. 

-	SESAR 2020 (Single European Sky ATM Research): je JTI pre vývoj novej generácie riadenia leteckej dopravy
o	 Cieľom je:
•	Bezpečnejšia, čistejšia a efektívnejšia vzdušná doprava 
•	Spojenie verejných a súkromných R&D investícií s cieľom vybudovať „Single European Sky“
•	Zabezpečiť včasnú a odolnú celosvetovú vzdušnú prevádzku spolu so všetkými globálnymi partnermi 
•	Zatraktívniť európsky vzdušný priestor pre cestujúcich.
o	Rozpočet: €1.5 bil., z ktorého €500 mil. poskytne EÚ a zvyšok Eurocontrol a priemysel. Ďalších €85 mil. je vyčlenených pre výskumné aktivity zamerané na zapojenie univerzít, verejných inštitúcií, MSP a priemyslu.

-	Shift to Rail: je prvá európska spoločná technologická iniciatíva pre podporu výskumu a inovácií  a integráciu nových a pokročilých technológií pre inovatívne riešenia pre železnice. 
o	Cieľ: ukončiť Single European Railway Area (SERA), podporiť rozvoj železničnej dopravy na úkor cestnej dopravy a vybudovať kompetitívny a efektívny európsky dopravný systém. Má 8 zakladajúcich a 19 asociovaných členov.
o	 Špecifické ciele:
•	Znížiť náklady životného cyklu železničnej dopravy (napr, na výstavnu, prevádzku, údržbu a obnovu infraštruktúry a vozového parku o 50 %;
•	Zdvojnásobiť kapacitu železníc;
•	Zvýšiť spoľahlivosť a presnosť o 50 %.

-	Ďalšie: V roku 2017 sa stretnutia národných delegátov Programového výboru Doprava uskutočnia 24. januára, 14. marca, 16.mája, 15.júna a 12.septembra.

5.  Odporúčané závery:
Prerokovať a zvážiť finančnú podporu ako nevyhnutnú súčasť pre participáciu slovenských subjektov v iniciatívach ERA-NET a JTIs. Bohužiaľ, Slovensko nie je členom ani jednej z JTIs prezentovaných počas zasadnutia (Clean Sky, SESAR, Shift to Rail). 
6.   Prehľad prinesenej dokumentácie a miesto jej uloženia
Dokumenty sú určené pre členov Programového výboru a dostupné v databáze členov  CIRCABC interest group “Smart, Green and Integrated Transport Programme Committee".
7.   Osobitne vyhodnotený očakávaný prínos ZPC
-
8.    Spôsob zverejnenia výsledkov ZPC, prenos získaných informácií

Oboznámenie so závermi - elektronickou poštou:
-	Ing. arch. Jana Tomková, Národný koordinátor kontaktných bodov pre Horizont 2020, Centrum vedecko-technických informácií SR (CVTI SR)

Súhlasím so zverejnením správy na internete: Nesúhlasím, nakoľko správa obsahuje aj interné informácie. 
Správu vypracoval: Prof. Ing. Tatiana Kováčiková, PhD.
Dátum: 14.12.2016
Správu schválil:  meno a podpis nadriadeného
 
Poznámka:
Správu zo ZPC je potrebné vypracovať do desiatich dní od jej ukončenia a v papierovej aj elektronickej forme (rtf. formát) predložiť sekcii medzinárodnej spolupráce a európskych záležitostí MŠVVaŠ SR.